
2 Feedback 

BRK førr evig! ? 


Våresongen til BRK er over 
og en kort oppsummering vil 
bli følgende: BRK arrangerte 
for første gang i Bodø. XS to 
the Ravezone, et technoparty 
med høy musikk, mye lys og 
hete kropper som svingte seg 
på dansegulvet. Sinuslokalet 
var ikke til å kjenne igjen 
takket være bruk av mange 
stilige effekter. Det som ikke 
var stilig, klarte avisene å 
fikse på en særdeles ufin 
måte. Parat som ulver sto 
journalistene klare i lokalet å 
vente på den nye moten. 
Ecstacy. Dette gjorde at noen 
dansere uteble og at stem¬ 
ningen til tider ble litt tåpen. 
Men alt i alt et bra party. Også 
denne gang prioriterte BRK 
de under 18 år, som altså fikk 
oppleve det første ravepartyet 
i Bodø. En gjentagelse i regi 
av BRK ville nok vært plan¬ 
lagt dersom BRK hadde hatt 
tak over hodet til høsten, men 
det kan det se ut som vi ikke 
har. Konserten med The Sep¬ 
tember When og Dum Dum 
Boys ble høydepunktene 
denne våren. Også det faktum 
at store norske artister har 
skjønt at rocken hører gjemme 
blant svette og trengsel og 
ikke i et kulturhus, gjorde 
denne våren til en gledelig 
sesong. BRK førr evig !?, kan 


høres ut som om vi er redde 
for hva som møter oss til 
høsten. Og det er vi. En mer 
tvilende høst er det lenge siden 
BRK har hatt foran seg. Sinus 
stenger nemlig si ne dører 6. 
august. Usikkerheten som nå 
er skapt i BRKs miljø gjør at 
sommeren kommer til å bli fylt 
med tanker om videre eksist¬ 
ens. Når denne utgaven av 
Feedback er utgitt, har saken 
om "Tollbugata - Bodøs allakt- 
ivitetshus V vært i Bystyret. 
Avgjørelsen der vil nok bli at 
prosjektet er for dyrt til å reali¬ 
seres. Hva politikerne sier om 
Sinus er i skrivende stund 
uvisst. Et vedtak om at Sinus- 
problemet må løses straks, er 
helt nødvendig. Hvis ikke er 
det lettere at saken glemmes, 
eller overlates til brukerne. Og 
dette problemet kan vi nok 
ikke løse på egen hånd. Nå 
trenger vi hjelp fra byens poli¬ 
tikere til å videre ta vare på 
Bodøs mest spennede kultur¬ 
miljø. Å utdybe det triste fakt¬ 
um noe mere vil jeg ikke. 

Dette er ment å være en hyg¬ 
gelig sommerhilsen til alle som 
støtter oss, digger oss og går 
jevnlig på gode konserter. 

Så dermed; 

God Sommer til alle dere !! 

Erik Johansen 
ansvarlig redaktør 


Innledning 

Grunnlagt av BRK, l*W4 

påtar seg ikke noe ansvar for 
innhold i lesebrev, el ler andre 
meningsytringer fra leserne. 

Ut på byen ? 

flv:JT 


Denne byen mangler noe. Da tenker jeg ikke 
på et godt fotballag, ei skikkelig platesjappe 
eller kulturpolitikere med peiling. Jeg tenker 
heller ikke på et skikkelig konsertsted. Den 
debatten skal andre få ta seg av. 


Nei, del Bodø mangler er et 
skikkelig utested. Det 
naturlige møtested. Café, 
kafe. bar, pub. Kall det hva 
du vil. Et sted der 
betjeninga vet forskjell på 
Beasty Boys og Rednex og 
ikke går rundt i sponseklær 
fra Levis, eller er mer 
opptatt av å nekte, enn å få 
folk til å trives. Et sted som 
er hipt. nettopp fordi de 
ikke prøver å være hip. 

Nå ska! jeg avstå fra 
mimring (ting var sjelden så 
bra i virkeligheten som man 
innbiller seg i ettertid), men 
før i tida hadde vi steder 
der man var mer opptatt av 
at folk hadde det bra, enn å 
på død og liv ha Andy 
Warhol-banan på veggen, 
trash. punk, metallaften en 
gang i måneden eller 
krampefestlige 
pianobarunderholdere. Det 


er lett å være stor i kjeften 
(noe denne spalta skal 
fortsette med!). Men man 
får det til andre steder, så 
hvorfor ikke her ? 

Tromsø har Blå Rock Cafe, 
Trondheim har Cafe 3B. 
Bergen har sine sleder. Når 
skal de "riktige folka” i 
Bodø få igang noe som for 
én gang skyld holder? 



Men så lenge studentene 
sover og drikker på 
Mørkved, Sinus er eh.. 
historie og business-folka 
gjør om byens hovedgate til 
et drivhus for 
konkursryttere. er det vel 
tvilsomt om denne byen får 
el vettugt utested. 

Fram til da: 

Sats på hjemmefester! 


Anbefalt i 


øret denne sommeren: 


BOB MARLEY "Natura! tnystic” 

(Samle CD) 

- Enda niere snadder fra BOB. 

• « i i 

TRICKY "Maxinquaie" 

-når du blir lei av bekymringsløs somniermusikk. 
Dette er årets hittil skumleste plate. 

• it* 

126 "Curtains Falling" 

-ASA & Co‘s klassiske skive fra 1967, 
tilgjengelig på CD denne sommeren, 
med masse ekstra snadder. 

Fortsatt det beste som har kommet fra Bodø? 

Et samarbeidsprosjekt mellom Bodø Rockeklubb og Tannhullet Musikkverksted 


RV: €rik Johansen 

SINUS, 6. mai 1995 

EXTREM EXEM 



Stian Andreassen. Tore Hart- 
vigsen og Pål Taihaugen ut¬ 
gjør dette bandet. Unge menn 
som har holdt på i ca. 1 år og 
gjorde sin debut på Maraton- 
rocken. Bandet er inspirert av 
Nirvana og Green Day, de 
Beste låtene som ble presen¬ 
tert på Sinus kan godt sam¬ 
menlignes med de kjappeste 
låtene til Green Day. En fin 
debut, på lide med et 
"pønke'band i Bodø. Av en 
eller annen grunn minte det 
også litt om gamle Skjit-Lars. 


DONUTS CHARGE 



Tidligere "Wild Stallions" 
henter sine ideer fra band 
som Alice In Chains og 
Pantera. Spiller Grønsj, er 
veldig ung og har derfor 
årene fremfor seg. Bandet 
består av Marius Skaiaa, 
Mathis Tingstad, Thomas 
Pettersen. Mats Willassen og 
Morten Iveland. Har 
etterhvert fått god erfaring 
med konserter og låtsnekring. 
Fortsetter utviklingen slik 
den det siste året har gjort, 
blir dette et bra rockeband. 


denne type musikk på 
Hamarøy. Som alle andre 
band innen denne musikk- 
gruppa er også Misantrophy 
dyktige på sine instrumenter 
og gir det meste fra scenen. 
Frank Hansen, Jon Schel- 
drup, Kent A. Thomassen, 
Tor Raymond Olsen og Kay 
Steinar Egerdal (tidl.voc. i 
Betrayer) har nå spill inn en 
5 låters demo som kanskje 
blir gitt ut. 

Noen interesserte ? ring red. 


MISANTROPHY 


MATERNITY MOB 

"det var en gang ?" 



Et godt samspill band, 
riktignok ikke fra Bodø og 
det er ikke vanskelig å høre. 
Av en eller annen grunn har 
denne musikksjanger aldri 
være noen Bodø ting. Trash/ 
metall inspirert, identisk med 
Betrayer. De gjorde en god 
figur på Maratonrocken. Det 
må være stor interesse for 



Et band som i den siste tiden 
har vært nær oppløselse, 
avgjørelsen er vel ikke tatt. 
Det er veldig synd. for dette 
bandet kan spille og har en 
av lokal rockens heste 
vocalister. Bandet består av 
Eivind Bjørbæk. Erlend 
Ånstad, Einar Kristensen og 

Et samarbeidsprosjekt mellom Bodø Rockeklubb og Tannhullet Musikkverksted 


Kristian Skaiaa og vi får håpe 
at bandet består, eller al 
restene klarer å fortsette. Nok 
et grønsjband riktignok, men 
med låter som er av høy 
kvalitet og som innehar gode 
vocallinjer. MM har også 
vært ute på tur, helt til 
Sverige, liten at det hjalp 
med tanke på eksistens. Går i 
juni i eget studio for å spille 
inn en demo , der alle låtene 
som MM synes noe om, blir 
med. G jennomførte nok en 
god konsert på Sinus, men 
tiden er vel inne for å ta en 
opprydding innad i bandet, 
samt også å begynne å lage 
flere nye låter (dette med 
forbehold). 


r 


MARATON 




Maraton rock, er en lang 
konsert for spillesugne 

o 

rockeband. Arets gigg gikk 
for seg på Sinus, resultatet 
ble delt mellom BRK og 
Tannhullet Musikkverksted. 
Det ble noe over 3 000,- til 
TM. som kan brukes til å 
fikse div. i øvingslokalet på 
Alstad. God knall !! 




J 


SWALLOW YOUR 
PRIDE 



Nok et grønsjinspirert band. 
men dog, etter et halvt år 
uten spilling for publikum og 
med dertil skranglende 
nerver, ble kvelden god for 
Swallow Your Pride. Et 
bandnavn som kan sies å 
være et av de beste blant 
Bodøs rockeband. Teije 
Wold viste seg som en god 
vokalist og sammen med 
Thomas Nygård. Håvar 
Paulsen, Tore Aasen, Atle 
Johansen og Ole Ivar 
Jørgensen (kjent fra flere 
"stunts"), gjorde bandet en 
fin konsert på Sinus. Hvis 
S.Y.P finner noe eget, selv i 
en grønsjet verden, kan dette 
også bli et bra rockeband. 


NO LIMIT 

Litt vanskelig å plassere i en 
bås, men er nå det nødvendig 
? No Limit spiller “glad" 


poprock der gitarene utgjør 
mye av lydbilde. 



Har holdt på en stund nå og 
har flere konserter bak seg, 
om ikke i det siste. Det kan 
virke som om at No Limit 
sitter litt fast der de startet. 

At dem ikke helt fikser 
sakene. De vil mere enn de 
orker. Pluss for vilje til å 
kore, men nervene eller 
dårlig øving gjorde al låtene 
ikke satt slik de burde. 
Arrangeringen ser ut til å 
være planlagt, men også der 
kanskje litt i vanskeligste 
laget til at det satt denne 
gang. En omdirigering av 
gode temaer til de rette 
plassene, vil nok gjøre al 
også No Limit vil komme 
tilbake med flere gode låter 
etterhvert. En særegen 
vokalist og en musikkstil som 
de er alene om i Bodø, skiller 
No Limit fra mengden. Vilje 
og spilleglede har de og. 

Et samarbeidsprosjekt mellom Bodo Rockeklubb og Tannhullet Musikkverkstec 


VERASVERDEN 


Må Bnne seg i å være del 
mest innholdsrike bandet i 
Bodo fortiden. Dette har 
Selvfølgelig å gjøre med at 
musikkstilen er lett å forelske 
seg i og at det til tider ser ut 
som at Odda, Gaute. Eirik og 
Kenneth fikser seg sjøl mye 
bedre når de er plassert bak 
monitorene. - Kan ikke dere 
dempe lyset litt. Jeg blir så 
bleik og jeg gjør jo dette her 
bare for å sjekke damer, sa 
Gaute før start. Og da er jo 
alt greit, folk begynte nesten 
å tro at dere gjorde dette for 
musikken. Humor og godt 
humør blandet med deLillos 
og Pogo Pops blir noe i 
nærheten av VV. Vera har 
klare mål. de vil erobre 
verden og har forøvrig gjort 
unna Bergen (ikke mye igjen 
da..). Bandet har 40. 50 låter 
(Gaute‘s uttalelse), men 
spiller ikke Uere enn 1/4 på 
konsertene. Det kan tyde på 


at Uere gode låter vil komme. 
Til nå har Veras Verden slitt 
med for få hit‘er til at bandet 
er klar for den store verden. 
“Gul marmelade, to koppa 
te” som var ny på Sinus er en 
slik låt som trengs for å få 
folk til å nynne med. Den slo 
i allefall godt ann. Feedback 
gir VV to gode råd (ingen 
tvang) Hold bena på bakken 
en stund til, samt hent frem 
noe av materialet fra kassett- 
utgivelsen “hybelvask” (B- 
siden, låt 2 og 3). Del glede¬ 
ligste med denne Sinus 
konserten var å se at bandet 
trives på scenen og at Odda 
har blitt en stor irommis. 


F0RG0TTEN 

ZOMBIES 



Kenneth Furre, Stian Stor¬ 
haug, Jonas Skarmark og 
Tor-Arne Lyng har holdt på 
lenge med dette bandet. Be¬ 
gynner å få god sceneerfaring 


og låter som sitter. Stem¬ 
ningsfull rock, ikke langt 
unna en blanding av Seigmen 
og Vampire State Building 
noe som slett ikke er ille. FZ 
har lange låter, men har 
skjønt at gode temaer skal 
taes vare på. Det begynner 
gjerne med synth, for så å 
bygge seg opp med diverse 
pålegg, ti! noe som krever 
nøye arrangering. Å få dette 
til å sitte er ikke enkelt. Det 
har dem i noen låter lyktes 
med, mens enkelte ting blir 
litt av det samme og litt kje¬ 
delig, men det meste er 
veldig interessant. Et spen¬ 
nende band som vil nå langt 
(NordNorsk sammenheng) 
hvis og når låtene sitter. Å gi 
ros til et band kan virke som 
et motivasjonshjelpemiddel 
til å stå på, og det må også 
FZ gjøre. Men jeg klarer al¬ 
likevel ikke å dy meg. En 
vokal som i utgangspunktet 
har Bodødialekt, høres inn¬ 
mari teit ul i bokmål-utgave. 
Glem alle de store Norske 
rockegutta som synger så 
“pent”, skift til dialekt eller 
til engelsk, da vil neste 
konsert bli enorm. 

LYDTEAMET 


Utleie * Salg * Installasjon 

NORD-NORGES STØRSTE LYDFIRMA 


* Skal du formidle lyd? 

* Ta kontakt med oss! 

* Vi leverer lydanlegg til alle formål 


Lydteamet Bodø 
Postboks 940 
8001 BODØ 
Tlf.; 755 80060 
Fax: 755 80039 


Lydteamet Harstad/Sjøvegan 
Postboks 248 
9350 SJØVEGAN 
Tlf: 771 71140 
Fax: 771 71650 


Lydteamet Tromsø 
Postboks 2352 
9002 TROMSØ 
Tlf: 776 11880 
Fax: 776 11870 

Har dere tenkt å betalé^ 


tre hundre millioner for det der ? 


Jeg har hatt mine tvil om “rockemillionene” 
og bruken av dem før, men nå når 
rockemillionene krever 300 millioner til 
inf rastruktur-tiItak, er tiden inne til å holde 
tann for tunge. 


En så stor tildeling vil være et 
kvantesprang; en grunnleggende 
endring av måten rock blir frem¬ 
ført og lyttet til i Norge. Tre 
hundre millioner kroner er nok til å 
gi tre tusen mennesker en årslønn 
som vel er lav, men til å leve av. 
med fornuftige sludieom- 
kostninger er det nok til å utgi seks 
tusen CDer og ingen kan forestille 
seg hvor mange tumébusser. hvor 
mye lyd utstyr og hvor mange 
konsertlokaler man kan få for den 
summen. Så lenge det var snakk 
om noen få millioner kroner kunne 
man vel si. som jeg su. at rocke¬ 
band alltid har klart seg utmerket 
med sine egne sparepenger og 
inntektene fra publikum, men i lille 
Norge finnes det ikke så mye 
publikum at Norges samlende 
rockebransje noensinne kunne 
drømme om å tjene så mye som tre 
hundre millioner kroner. La oss nå 
fordele skinnet før bjørnen er skutt: 
hvordan vil man bruke tre hundre 
millioner på norsk rock ? Vi 
trekker fra femti millioner ti] det 
åpenbare: rockeklubber på steder 
hvor folk ikke har noen rockeklubb 
fordi de ikke gidder å gå på 
rockeklubb. USA-turné lil Back- 


street Girls og større kontorbygg til 
Sentrum Scene. Man kan få ganske 
mange etasjer for så lite som tyve 
millioner og her blir det penger 
ig jen. Norsk rock har jo et problem 
med å finne et publikum, og 
forholde seg til det; det er få 
norske band som havner på VG- 
lisla og ikke stort flere som har 
solid kultstatus. Tenk om vi kunne 
bruke tre hundre millioner kroner 
på bandutvikling: vi har massevis 
av flinke musikere i Norge, men få 
imagekonsulenter med lell. Med tre 
hundre millioner kroner til 
designere, markedsundersøkelser. 
IStsnekkerkurs og øvingslokaler, 
kunne vi utvikle en norsk rock som 
både ville selge en masse plater 
nasjonalt og internasjonalt, ha nok 
særpreg til å tiltrekke seg mye fans 
og ha nok kunstnerisk tyngde til å 
få noe mer enn betinget positive 
anmeldelser. Norsk rock har to 
problemer som er mer alvorligere 
enn mangelen på infrastruktur: for 
det første er den kjedelig og lor del 
andre synes publikum og musikk- 
joumalister at den er k jedelig. Det 
første er ille. det andre er verre (jeg 
synes "Sissel Kyrkjebø" og "the 
Julekalender" er noe skikkelig dritt. 


men det finnes i det minste hundre 
tusen mennesker som er uenig med 
meg). Tre hundre millioner kroner 
til å bygge og bemanne rocke¬ 
klubber vil nok gi de norske 
bandene som finnes i dag fiere 
spillejobber, men hvis fiere folk 
begynner å mislike norsk rock, vil 
klubbene koste tre hundre millioner 
pr. år å holde igang også. "Peyton 
Place". for å ta et typisk eksempel, 
er nemlig et vanvittig kjedelig 
band. Det de trenger er ikke flere 
spillejobber, de trenger en 
musikalsk identitet eller i det 
minste noen stilige klær. så 
kommer de til a få alle de spille¬ 
jobbene de vil ha. Det er vel og bra 
med spillejobber, men ingen kan 
leve av å spille for fjorten 
mennesker hver kveld, selv hvis 
staten bygger og finansierer så 
mange rockeklubber at man kan 
holde tredve konserter i måneden. 

Anders Cl/Ar (Juryen) 


Lesernes 

egne tanker og 
meninger om noe 
de grubler på. 
Finn frem penna 
og skriv til 
Feedback *. 0 

28. juli - 6. august 
1995 


SINUS -pragrammet 


28.7 DDE - Svelt stå-på rock! 

29.7 Tango Concertinn - Eksotisk og umoralsk tango. 

30.7 Tore Johansen og Kjell Joar Petersen-Øverleir - Band. 

31.7 Klava to the Bone - Rusfri konsert for ungdom. 

01.8 Veivet Belly - Suksessband fra Kristiansand. 

02.8 Arrangement fortsatt under planlegging. 

03.8 Jon Eherson Group - m. Sidsel Endresen og Bjørn Jenssen 
04.8 Happy Campes - Ung supergruppe fra Oslo. Rock!! 

05.8 Bodø Big Band - Med gjestesolister 
06.8 Bodø Ballrnom - Suksessen fra 94 måtte bare gjentas! 
Dessuten: 

31.7 Bo Kaspers! - Det beste fra dagens Sverige! 

01.8 Salomos høy,sang - L. Lindfors, T. Nilsson. K. Bjømstad... 
05.8 Nordnorsk supertrio - Drage. Lund og Petersen-Øverleir. 


BILLETTSALG: 

Bodø Kulturhus. 

Telefon: 75 52 79 05. Fax: 75 52 79 06 
Åpningstider: 

mandag - fredag 12.00-16.00 
lørdag 12.00-14.00 

PRO GRA MIN FORMAS JON: 

Nordland Musikkfestuke. Boks 319, 
8001 Bodø. Tlf. 75 52 23 98. 
Telefax: 75 52 23 87. 



S/IS 


|f KREDITKASSEN 

101 Rock 


* Promotering av konserter i Bodø 

* Intervju med artister som er aktuelle på Sinus 

* Dekning av lokale- og andre Norske band 

* Anmeldelser av nasjonale- og internasjonale nyheter 


BRKs Egen Radio !! 




Å 

flv: Tore Stemlond 

Denne artikkelen er beregnet å ta for seg 
hovedtrekkene i Glass medlemmenes 
musikalske karriere. Og den er ikke snau. 
Som studio musikere står navn som Drillos, 
Jack Berntsen, Bodø Domkor, Hanne Krogh 
og Dronning Mauds Land, for å nevne noen 
få på listen. 


Mens som session musikere 
står bl.a. Bjørn Eidsvåg, 

Bodø Harmonimusikk og 
Henning Sommero på listen. 
Hvis vi da hadde tatt med 
hva slags band de forskjellige 
har vært innvolvert i, ville 
denne siden vært brukt opp. I 
denne artikkelen er de 
“viktigste’* bandene nevnt. 

Starten 

Det hele startet med at Einar 
Thorbjømsen (tangenter) var 
med å starte opp dansebandet 
"Charchk" i november 1978. 
Her var bla. a. Ivar “Kmysle" 
Arnesen (gitar) (ex. Snow- 
cats mm) og Morten Bu vik 
(bass. lydmixer for alt fra 
"Dance With a Stranger”, til 
"Jazzpunk Ensamblet") med. 


Etterhvert kom Rolf Cato 
Raade (trommer) med. Fra 
1980 satset de stort sett på 
egne låter, og var musikalsk 
tydelig innspirert av symfo- 
og progrock. På nyåret 1981 
slutter Arnesen for å bli 
erstattet av Morten Kanstad 
(gitar). Dette oppsettet vant 
Drevvatns band konkurranse 
i Mosjøen ! 4/3-81, hvor 
premien varen plateinnspil¬ 
ling for Nord Norsk Plate¬ 
selskap (het tidligere 
"Experince records"). Denne 
platen ble forøvrig aldri 
utgitt, konkurransen ble 
etterhvert stående som 
fylkesfinale i NM for 
rockeband 1981. Etter denne 
konserten ble Lars Knutsen 
(sang) med. Dette oppsettet 


Feedback 

presenterer 

lokale 

musikere. 


ble nr. 4 i finalen i NM for 
rockeband 198! i Trondheim. 
Så sluttet Buvik og ble 
erstattet av Reidar Waage 
(bass). (Bade Knutsen og 
Waage var med i Black 
Morning da de ble nr. 3 i NM 
i rock i 79). 

Kark 

Nå tok de navnet "Kark", 
dette var senhøsten 1981. 
Våren 1982 var de i studio 
og spilte inn bidragene til 
samlekassetten “Maraton 
rock 82" (Igloo rec), med 
Asbjørn "ASA” Krogtoft som 
produsent. Kort tid etterpå. 
5/6-82, hadde "Kark" sin 
avskjedskonsert på en messe- 
konsert på Rønvikleira. 
Kanstad, Knutsen, Raade og 

Thorbjømsen får tett etterpå 
med seg Are B reda hl 
Simonsen (gitar), og starter 
"Glass". 

Glass 

Simonsen hadde tilbringt sin 
musikalske karriere til da i 
band som. "Camilla Band”, 
"Jonas Whitner J.J.”, 
“Shelter" og “Klåz” 
Musikken gikk fra danseband 
til heavy metal. Nok om det. 
Høsten 1982 så Glass dagens 
lys. Elter noen få øvinger 
sluttet Raude, (senere paukist 
i "Sveriges Radios Symfoni¬ 
orkester 1 ') Inn kom Per Willy 
Larsen (trommer). Larsen 
hadde til da spill i bl. a, 
Darris. Dette oppsettet øvde 
frem til nyåret 1983. Da 
sluttet Knutsen. Etter en tid 
uten at Glass fant ny vokalist 
begynte Simonsen å synge i 
tillegg til gitarspillingen. 
Dette var ment som en 
midlertidig løsning. Nå 
hviste det seg al Simonsen 
sang så bra at denne 
løsningen ble varig. 

Debut 

25/3-83 debuterte Glass på 
en maralonrock-konsert på 
Fram Kino. Rett etter denne 
konserten slutter Kanstad. 


Han blir erstattet av Børge 
Petersen Øverleir på gitar. 
Også han hadde bakgrunn fra 
Darris. Nå begynte oppbyg¬ 
gingen til det bandet som ble 
kjent som et dyktig og ikke 
minst fengende live band. 
Glass ble el band som var 
forankret i skjæringspunktet 
mellom funk inspirert rock 
og mere symfo/synth musikk. 
Etterhvert meldte behovet 
seg for utenbys spillinger. 
Dette førte til at Larsen 
sluttet, til fordel for Trond 
Tømmerberg på trommer i 
september 1984. Larsen var 
senere med i band som 
Cakewalk og Irie Darlings 
mm. mens Tømmerberg 
hadde spilt i lag med Thor¬ 
bjømsen i Storm. Tømmer¬ 
berg hadde også vært innom 
Wood nun. 

Nesten platekontrakt 
På denne tiden (høsten 1984) 
var Glass i forhandlinger 
med Straw-berry records i 
Oslo. om en platekontrakt. 
Denne ble det ikke noe av da 
selskapet gikk. konkurs rett 
etterpå. Samtidig la Glass ut 
på sin første Nord Norges 
turné, høsten 1984. Slik 
fortsatte de med hyppige 
spillinger innenfor og utenfor 
bygrensen. Tidlig i 1986 

sluttet så Waage for å bli 
erstattet av Bård Ove 
Bergrabb på bass. Han hadde 
bakgrunn fra band som 
"Oss”, "Factor 5” og "Bodø 
Ten Sing". Han hadde også 
tidligerer spill i lag med 
Thorbjømsen i Saltvern 
Skolekorps. Tidlig i 1986 
fikk Glass med seg Sven 
Arild Borge som manager. 
Han hadde i likhet med 
Simonsen en bakgrunn som 
styremedlem i BRK. Han 
startet samme året 
plateselskapet. Hot Records, 
som ga ut debut platen ti i 
Glass, "Eyes will talk”. Dette 
var en 4 spors m i ni Lp. som 
stort sett Fikk bra kritikk. I 
denne perioden spilte de. 
utvidet med Finn Sletten på 
perkusjon, på årsmøtet i 
Norsk Rockforbund. Året 
etter var de i studio igjen. Nå 
hadde de med seg Henning 
Gravrok på saksofon, på 
noen låter. Uten at den store 
sukséen meldte seg. ble 
konsertene mer og mer 
sporadiske heretter. Dette 
hang sammen med al med¬ 
lemmene var opptalt i en 
drøss med andre band¬ 
prosjekter. I tillegg begynte 
Simonsen å markere seg som 
en dyktig lydmixer på både 
studio og konsertsiden. Men 

bandet var aldri oppløst. I 
1989 spilte de i Lenningrad, 
daværende Sovjetunionen. 


1994. Her var de for anled¬ 
ningen utvidet med Snorre 
Farstad på Flygel horn. 


vært med i Lille Marius, Inge 
Fagervik. Henning Grav rok, 
Terje Nilsen og Halvdan 
Sivertsen. for å nevne noen. 


Glass på Norsk 
Etter dette gikk de sakte men 
sikkert over til en mere pop/ 
rock orientert stil. Samtidig 
ble de engelskspråklige 
tekstene forkastet til fordel 
for nye på norsk, et ganske 
markant hamskifte. Så kom 
også Mariann Lisland (Oslo 
Gospel Choir) med i bandet, 
på kor. Tett etter kom også 2/ 
3 deler av den klassiske 
trioen Trio Valeria i form av 
Kristin Alsos Strand (Cello) 
og ZsuzsikaToth (fiolin) 
med i Glass. Med denne 
besetningen spilte de bl. a. på 
Nordland Musikklestuke i 


Ædda bædda 

Så. 17 mai 1995 var det klart 
for re le ase partyet lor “Ædda 
bædda" (se anmeldelse i 
dette nr. ) Her var de nok en 
gang utvidet med Finn Slet¬ 
ten. samt også siste medlem i 
Trio Valeria. Ragnhild 
Hansen (fløyte). Med det er 
vi kommet frem til Glass av i 
dag. Et band som uten tvil 
har modnet og hatt godt av 
ventetiden, frem til sitt første 
album. El album som de trygt 
kan leve med og være stolt 
av. Parallell med karrieren i 
Glass, har Bergrabb. 
Thorbjømsen og Øverleir 


1) Eyes will talk (Hol Records) mini 
Lp 1986 2) Ædda Bædda 
(Majorsel skapet A/S) CD 1995 3) 
div, artister. Maraton rock 82 (Igloo 
rec> Mc 82 med bidrag fra Kark. 
Storm og Darris 4) div. artister. 

Sinus 1 og 2 september 1989 (Bodø 
Rockeklubb) Lp 1990 med bidrag tru 
Glass 5) div. artister. Bodø Glimt førr 
evig (Bodø Glimu Cd/Mc 1993 med 
bidrag fra Glass 6) div. artister, 
tiddeliboin (Bodø Rockeklubb) 3xCD 
i boks 1994 med bidrag fra Glass, 
Kark. Storm, Lille Marius. Black 
Morning, Darris og Irie Darlings. 

Her er kun Glass. Darris. Storm og 
Kark utgivelser latt med. av 
plasshensyn. Det er tross alt snakk 
om nvinst 50 (!) Glass relaterte 
utgivelser. 

Tyskland 

et musikalsk inntrykk 


flv: Bjørn Jervos 

Etter å ha turnert 
endel i Tyske klub¬ 
ber, er det noen 
inntrykk som har 
festet seg og som 
kan interessere 
lesere av Feedback. 

1 Tyskland, som i Norge, 
består arrangører til en stor 
grad av idealistiske forening¬ 
er. i likhet med våre rocke¬ 
klubber. Dette fungerer svært 
godt. likt som hos oss, I til¬ 
legg har de også sludent- 
klubber og vanlige kom¬ 
mersielle spillesteder. Det 
som er ulikt, er f. eks. 
ungdomsklubbene, der det er 
servering av øl og vin. med 
aldersgrense 15 år. Dette gir 
klubbene mulighet til å 
konkurrere med vanlige 
“utesteder” og dette merker 
man på en meget variert 
alderssammensetning. I 
tillegg finnes det et større 
antall alternative klubber og 
miljøer, ofte med rotter i 


"Antifabevegetsen {Antifa= 
ant i fascistisk). Disse varierer 
sterkt i størrelse, fra relativt 
små lokaler, til store steder 
med plass til 1000 personer. 

Konsert utendørs 

Ofte er hele bydeler “okku¬ 
pert” og fungerer som 
arrangør. Utekonserter er 
populært når været tillater 
det. Mange steder har de 
mulighet til å flytte arrange¬ 
mentene utendørs. I tidligere 
DDR er forholdene ofte litt 
mere “gammeldagse" uten at 
dette behøver å være 
negativt. Det er ikke så 
mange turneér i disse 
strøkene, så konsertene er 
ofte godt besøkt. 

Nabostater 

Tyskland er et land som 
grenser til mange nabostater 
og dette merket vi ved at det 
ofte var et større antall 
utlendinger på konsertene. 


Irie 

Darlings 

på turné 


dersom disse lå i grense¬ 
strøkene, f.eks. Polakker. 
Holendere og Franskmenn. 
Det er gode kommunika¬ 
sjonsmuligheter i Europa og 
del virker på mange måter 
som om landegrensene mer 
eller mindre er i ferd med å 
viskes hell ut. Folk generelt 
vet relativt mye om Norge og 
mange er godt informert om 
musikklivet i Norge - men 
det er så som så med 
engelskkunnskapene, så 
kjennskap til Tysk kom godt 
med ! Alt i alt er Tyskland et 
flott land å turnere i. et aktivt 
og positivt publikum, 
sammen med ivrige og 
hjelpsomme arrangører. 

Dette gir et godt resultat for 
alle parter. Vi var også i 
Østerrike og Danmark, uten 
at det var større forskjeller 
der. 


; uaidA dfldi 

Feedback på Konsert 


liv: Tore Stemlond 


jeg. For dette smakte. 



Jeg fikk ikke med meg 
Cymblar {tidligere 
Cellulose) og Ornithology 
(fra Valnesfjorden). Første 
band jeg fikk med meg var 
Saltdal bandet Dubel Darr. 
De spilte folkrock inspirert 
psykedeliagrunge, i grense¬ 
landet mellom Fairport 
Convention og Rush, uten å 
høres ut som noen av dem. 

Et band å se opp for. De 
kommer hvist nok ut med 
CD Ep til høsten, hvis alt går 
som det skal og det håper 


Etter dem kom Fauske 
bandet Smarmy. Et grunge- 
inspirert heavyband. Lite 
orginalt, men det lok seg opp 
mot slutten av settet. Da var 
Narvik bandet Jesus Chrome 
mere interessant. Spesielt 
vokalisten imponerte med el 
stemmeregister fra Elvis til 
Tom Waits, innom Axel 
Rose. Alt dette uten å miste 
særpreget. Resten av bandet 
skal roses for tett og dyktig 
komp. Musikalsk var også de 
inspirert av de tyngre gren¬ 
ene i rocketreet. 

Til slutt kom lruen selv. 

Dette var siste konsert i deres 
dobbel LP Iunserings turné. 
Med seg hadde de også eget 


filmcrew som laget tumé- 
film. Den skal utgis på video 
i løpet av høsten. Den som 
venter på noe godt, venter 
ikke forgjeves som kjent. Ei 
heller denne kvelden. Selv 
om fruen virket litt sliten, 
blåste de all skepsis av banen 
og leverte et tett og minnerikt 
sett. en plass mellom salige 
Mothers of Invention og 
Cakewalk. Sett til tekster i en 
forteller tradisjon opp mot 
Alf Prøysen i 90 talls urban- 
ulgave, så skulle bildet være 
komplett. De som ikke kjøper 
plata til fruen kommer garan¬ 
tert før eller senere til å angre 
dypt på det. Dette bandet blir 
stort. Mark my words. for å 
bruke Chrissy sine ord. 


Sladder 

Feedback vil på det varmeste 
anbefale Fezza Ellingsens 
instrumentutstilling i 3 etg. i 
lokalene til Bodø Kunst¬ 
forening, Tollbugt. 1 i, under 
den kommende Musikkfest- 
uka. 


1-2-6 Lp samt singler blir 
gjennutgitt på CD i løpet av 
august 1995. Platen vil også 
inneholde diverse bonus-kutt 
som ikke er utgitt tidligere. 

Ellers er det verdt å merke 
seg at Fauskes store band på 
60 tallet. The Arrows stadig 
lar pilene sine fly. Sist under 
et flyshow i Nordlandshallen 
i mai i år. Det ryktes også at 


de har planer om å utgi sin 5 
plate, som naturligvis vil bli 
deres første på CD. 

Captain Not Responsible 

som vi anmeldte plata til i 
forrige utgave, har mistet 
gitaristen Roger. Han er nå å 
høre i Jon Hveding og Kiitja 
sitt nye band, Drunk. 

Bertnes store sønn. Juryen, 
nå har startet filmklubb i silt 

eksil i Bergen. Helside i 
Bergens Tidene og “fullt 
hus" på visningen av den 
Norske 60 talls klassikeren 
“Psyke-delia blues", som 
ikke er vist siden 1974. Dette 
gjør vel at flere kuitklassikere 
blir børstet støv av. 

Ferietipset denne gang er 
Quartfestivalen i Kristian¬ 
sand. Her spiller Kinky Vibes 
8/7-95. Hvis du er i nærheten 
bør du ikke gå glipp av et av 
Norges beste band for tiden... 
du skjønte hintet. 

Virkelig gammel sladder er 
ryktene om Blues Basement 
akustiske live-CDog 
DHerrer studio-CD. Vi 


Gitt ut 

Rv:ToreStemland 

CROSSBREED 

Aint no rclca.se from fear 
(Ziri rec) CI> Ep 95 
Siden sist (se FB. nr.3) har 
de skiftet vokalist. Inn er 
Gunnar fra oppløste Kalka 
Prosess og So Much Hate 
kommet. 1 tillegg har resten 
av laget videreutviklet lyd¬ 
bildet bemerkelsesverdig. Var 
debuten bru, så er denne 
uhyre bra. Tett samspill, med 
kraftfull vokal, kombinert 


kommer helt sikkert tilbake 
til dette når eventuelle 
utgivelser er utgitt. Odins 
Ruvna post mortem-CD er 
vistnok skrinlagt. Synd sier 
vi og håper de ombestemmer 
seg. 

Odd k ‘Bolla" Ellingsen sitt 
nye band Superdust har en 
mini-CD ute i disse dager !! 

Siste nytt fra Jon H ved ing og 
Bøyen Beng er at de er i 
studio for tiden. Resultatet 
skal bli ny CD til høsten. 
Også denne på Zone. 

Et annet band på Zone er 
Irie Darlings. Nettopp 
sluppet ny CD Ep (se anm. i 


med god produksjon, gjør 
denne platen til noe av det 
beste innen heavy, siden 
BLACK SABBATH os 
URIAH HEEPsine 
velmaktsdager tidlig på 70 
tallet. En liten perle av en 
kil ler (nei. den har ingen ting 
med Jerry Lee Lewis å gjøre) 
denne utgivelsen. 1 tillegg en 
smakfull innpakning som 
inkludert tekstene, gjør at 
denne er uungåelig i enhver 
heavy (uansett avskyggning) 
samling. Anbefales også 
sterkt til de som liker hard 
musikk, men som ikke blir 
skremt av ordet heavy. 

dette nr.) Og ikke nok med 
det...i løpet av høsten er de 
representert med flere låter 
på en samle CD fra 
Internasjonalt Senter i Oslo. 
En av disse er ikke utgitt i 
noen form tidligere. Så nå er 
det bare å spare på 
skillingene. 

Fra Den Tid..,Den Sorg 

meldes det at de nye 
medlemmene er Anne Nilsen 
(sang) og Thomas Sivertsen 
(gitar). Førstnevnte er for¬ 
øvrig med på flere kutt på 
samle CDen fra avgangs¬ 
elevene ved Tone heim 
Folkehøgskole som kommer 
ut i løpet av juni 95. 


ART BY MACHINERY 

Deus ex machina 
(WAPZ rec) c/o Progress 
po box 5120, Lademoen/ 
7002 Trondheim, CD 95 

Denne Trondhcimske 
sekstetten (hvori opptalt to 
slk. Saltdal i nger) har laget en 
plate i skjæringspunktet 
mellom "Failh No More", 
Østens toneganger og 
"September When”. I seg 
selv en nokså orginal frem¬ 
gangs måle. Resultatet er da 
også serdeles oppløftende på 
de første låtene. Deretter blir 

Ne*le side 

det lill mye terping på de 
samme ideene. Men bevares, 
dette er ei band med poten¬ 
siale til å blande seg inn i 
tetskjiktet fra midt Gnore. 
Tenker da på band som Fru 
Pedersen (dobbeILPen deres 
anbefales på det varmeste), 
Motorpsycho. Hedge I log m. 
flere. Hadde plata vært en 
miniCD med de 5,6 beste 
låtene hadde den vært en 
kil ler. I sin nåværende form 
en meget lovende debut. 
FEEDBACK redaksjonen 
gleder seg til nesle utgivelse. 
Fra samme selskap anbefales 
også samle CDen Party terror 
vol. 2. Her er bla. a. Art by 
Machinery og Monster 
Blomster (inkluderer Aage 
Asphaug ex. Svartedauen, 
Sekunda Mannsverk osv.) på 
selve CDen. 1 tillegg 
medvirker Lipz (med Odd 
“Bol la" Ellingsen ex Shelter. 
Mangas Coloradas osv.) på 
bonus CDen som kun er med 
1 opplaget. 


Ottar"Big Hand" Johansen 
30 years on the road 
(New cut records) cd 95 

B1G HAND i Feedback !?.. 
Joda, han har en bakgrunn i 
Saltenrocken han med og 
dermed kvalifisert. De eldste 


leserne husker kanskje B4 og 
Los Capo, på slutten av 60 
tallet?. Etler dette har han 
hatt gjesteopptredener med 
bade D‘Herrer og Frank 
Zappa Projekt. for å nevne 
noe. Her er det en oppsum¬ 
mering av Big Hands karriere 
siden han gikk solo i 1978. 
Dermed er ikke hverken B4. 
Los Capo eller Country- 
snaces perioden inkludert. 

Litt synd egentlig. Men til 
gjengjeld kan man høre Big 
Hand i fint driv både solo og 
i country rock trioen Claudia. 
Big Hand, Casino. Musikalsk 
er dette snill balladepreget 
country, uten at del blir altfor 
polert. Innimellom dukker 
det opp noen låter for 
rockefoten også, men de er i 
klart mindretall. Alt i allen 
grei oppsummering uten de 
helt store øyeblikkene. Litt 
synd at de mere “harde" 
låtene er utelatt. Kanskje et 
liveopptak eller to hadde 
gjort susen, for Big Hand kan 
være mye tøffere enn denne 
samlingen tilsier. 

GLASS 

Ædda bædda 

(Majorsel skapet a?s) CD 95. 

Endelig er Glass ute med sitt 
første album. Og resultatet er 


til tider meget overraskende, 
i positiv retning. Her er 
fengende pop, sugende 
rockelåterog sukkersøte 
ballader. Hele tiden uten å 
miste en glassklar rød tråd. 
som følger hele produksjo¬ 
nen. Opp i alt dette krydres 
arrangementene med lettere 
eksperimentering og terna- 
skiftninger. uten at noen 
mister foten. Et solid stykke 
arbeid fra produseringen og 
komponering, til utførelsen. 
Låtene blir i tillegg tillagt 
ekstra krydder i form av noen 
nydelige strykere. Del eneste 
negative er nok selve coveret, 
soin ser litt platt og uinspirert 
ut. I tillegg hadde et tekst¬ 
hefte vært fint å få med. 
Tekstene er i likhet med 
resten av “Ædda bædda” 
stilsikkert utført. 
Innholdsmessig er del stort 
sett hverdagsproblematikken 
som omhandles. All i all en 
liten pop perle av en 
utgivelse. 

IR1EDARIJNGS 
African beauty 
Good morning Jah 
(Zone)CD Ep95 

1 tillegg til de 2 tittellåtene 
får vi servert “Grow" og 
“Rastaman groove”. Av disse 
4 låtene er kun “African 

beauty" utgitt fra før. La del 
være sagt med en gang, 
denne platen inneholder 
REGGAE med store bok¬ 
staver. Megel bra produsert 
og til tider meget bra utført 
også. Når det er sagt er det 
litt rart at ikke "Grow" og 


"Rastaman groove” er 
tittel låtene. For det er disse 
to som bærer denne 
utgivelsen. Da særlig sist¬ 
nevnte som er en blanding av 
reggae og calypso. En 
skikkelig sommerhil. Del ser 
ut som Irie Darlings har 

funnet seg til rette i en mere 
stil sprikende "Xamayca". Alt 
i alt er denne utgivelsen vel 
verdt for de som liker hellige 
rytmer i sommervarmen, med 
stekende sol og Cola i 
isboksen. 

alle anmeldelser av T.S. 


Våt IVIusikkens Dag 

flv: (rik Johansen 


For andre året på rad, skulle BRK arrangere 
MD i Bodø. Mange påmeldte og fire steder 
med musikk. Nå gikk det ikke slik.... 


Det ble en våt lørdag i Bodø. 
Det regnet riktignok i fjor 
også, da til å leve med. I år 
kom regnet til tider vannrett. 
Dette skapte en noe trist 
stemning blant musikere, 
publikum og arrangør. En del 
av planleggingen gikk litt i 
stå og da været i tillegg ble 
dårlig, fikk programmet en 
del forandringer. I skrivende 
stund vet ikke BRK om 
Kjerringøy fikk oppleve noe 
musikk i det hele tatt. 
Regnvær kan ha satt en 
stopper for det. Sykdom 
blant en del av deltakerne, 
gjorde at flere datt ut. 


Forsinkelser skapte også litt 
kaos og da MD endelig ble 
satt i gang, gikk en følelse av 
"fiasko" gjennom marg og 
ben. Noen positive ting var 
der og de skal nøye taes vare 
på, til en eventuell neste 
gang. Støver Skolekorps, 
Saltvern Skolekorps og 
Harstad Skolekorps sørget 
for korpsmusikken. Før dem 
åpnet byens nye technoband 
"Microgravity" dagen. Ellers 
spilte Donuts Charge, Aorta, 
Friends og Calabash. 
Gjennomsnittlig 15 tilskuere 
tålte regnværet og sprang i ly 
for hver pause. Da to band 


gjensto, var butikkene stengt 
og folk på vei hjem. Til og 
med torghandleme hutret seg 
avgårde i full fart. Så da sto 
vi der, uten rush i kafeén og 
uten tilskuere. Den snekrede 
scenen, innholdet i kafeén 
(som ingen la merke til) og 
en enorm dugnadsinnsats er 
resultatet etter årets MD, 

Hvis ingen til neste år kan 
garantere pent vær, tror jeg 
BRK vil finne på andre måter 
å markere denne gla dagen 
på. Takk til de som stilte opp, 
unnskyld ti! de som vi måtte 
sende hjem p.g.a. dårlig vær 
og forsinkelser. 


Bodø Rockeklubb» medlemsavis 







Bodøstoff 


1 8 Feedback 


V i ønsker alle våre 

venner, konsertgj engere, 
lesere av Feedback og 
samarbeidspartnere en 
riktig god sommer! 

Med hilsen 
Bodø Rockeklubb 

f BRK håper dere "'N 
l har forståelse for l 
l at vi ikke kan love l 
I noen innholdsrik l 
J konserthost. C 

! Men vi tåler en • 
l trøkk og kommer 1 
• sterkere tilbake !! \ 

. J 

Vi har gjort noen skiftninger, 

BRKs styre består nå av: 

Erik Johansen, Jørn Hansen, 

Tommy Vindvik, Hege Solberg, 

Siri Stenersen, Liss Jakobsen, 

Kjartan Rønvik, Svenn Erik Nordtug 
(Ekka). 

godt trøkk! 



— ditt persontige tryf^eri ... 


Snekkerveien 7 - 8004 Bodø 
Tlf,: 75 52 03 30 - Fax: 75 52 01 98 


Kinky 

Artistpartner AS i Oslo har 
nå jobbet aktivt med Kinky. 
Bandet har signet kontrakt 
med et større plateselskap 
og inntrer “Musikkloftet” 
studio i juni/juli. 1 dette 
studioet har også den siste 
skiva til Gartnerlosjen og 
Ole Paus blitt til. Medio 
august kommer den første 
singelen, riktignok en 
radiosingel, det vil si at den 
ikke blir å få kjøpt. Plata, 
med 10 låter (tittel, ukjent) 


Vibes. 

kommer i september, og 
releaseparty er foreløpig 
ikke bestemt. Mon tro om 
det blir i Bodø (i så fall må 
BRK leie Sinus..??) Kinky 
Vibes spiller den 22. juni 
på So whal i Oslo. 24. juni 
på Kal vøy festi valen som 
opp varmere for Happy 
Champers. Den 05. juli på 
Tutan Kamon i Oslo og 07. 
juli på Quartfe sti valen 
sammen med King 
Kokubine. Ellers kan det 


nevnes at ryktene om at 
rocken vokser i Bodø (nord 
for Polarsirkelen !!) 
begynner å spre seg i 
artistadministrasjonen i 
Norge og det er nå 
Bodøband må satse. Øv 
hardt, lag noen gode Hit'er, 
send dem rundt om i landet 
så kanskje flere band fra 
Bodø får sjansen. 
Redaksjonen ønsker Kinky 
Vibes lykke til og måtte 
dere lenge leve. 

